Nevhodnosť užívania Fromilidu a Entizolu pri plánovanom tehotenstve: Možné riziká a dôsledky
Dobry den. Doktorka mi predpisala dvojkombinciu atd Fromilid a Entizol. Pokusame sa s priatelom o dieta. Co ak v case uzivania zistim ze som tehotna? Nemoze to uskodit ked sa pise v navode ze by sa nemali brat pocas prveho trimestra? Predsa atb odznievaju v tele aj dlhsie. Dakujem za odpoved
Dobrý deň.
Ďakujeme za Vašu otázku.
Bezpečnosť používania metronidazolu (Entizol) v gravidite nebola dostatočne preukázaná. Predovšetkým záznamy o užívaní v skorých štádiách tehotenstva sú protichodné. Niektoré štúdie poukazujú na zvýšené množstvo malformácií. V prípade, že neexistuje bezpečnejšia alternatíva, môže sa v prvom trimestri tehotenstva použiť Entizol 250 mg len na liečbu závažných život ohrozujúcich infekcií . Bezpečnosť užívania klaritromycínu (Fromilid) počas gravidity nebola taktiež stanovená. Na základe rôznych výsledkov získaných zo skúšaní na zvieratách a skúseností u ľudí nemožno vylúčiť možné nežiaduce účinky na embryofetálny vývoj. Niektoré observačné štúdie hodnotiace expozíciu klaritromycínu počas prvého a druhého trimestra hlásili zvýšené riziko spontánneho potratu v porovnaní s neužívaním antibiotík alebo užívaním iných antibiotík v rovnakom období. Dostupné epidemiologické štúdie o riziku závažných vrodených malformácií pri užívaní makrolidov vrátane klaritromycínu počas tehotenstva poskytujú protichodné výsledky. Preto sa užívanie klaritromycínu počas gravidity bez starostlivého zváženia pomeru prínosu a rizík neodporúča. Z týchto dôvodov je potrebné plánovanie tehotenstva a užívanie uvedených antibiotík konzultovať predovšetkým s ošetrujúcim lekárom, ktorý zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská